section_heading: Športski ribolov na slatkim vodama
paragraph_text: Najčešće korištena oprema slatkovodnog ribolova uključuje štap s rolom ili koturom te se izvodi s nekoliko standardnih tehnika ribolova: Ribolov na dnu (grunt), ribolov plovkom, spinning (špinanje, varaličarenje) te mušičarenje. Najčešća lovina uključuje sljedeće riblje vrste: šaran, štuka, linjak, pastrva, deverika, som, babuška. Šaran je najpoznatija vrsta koja se lovi na vodama, a i kao pojedinačni sport na natjecanjima.